S-636/2014

Ár 2014, miðvikudaginn 17. september, er á dómþingi héraðsdóms Reykjavíkur, sem háð er í Dómhúsinu við Lækjartorg af P-kk-þgf G-kk-þgf, héraðsdómara, kveðinn upp dómur í sakamálinu nr. 636/2014: Ákæruvaldið (M-kvk-nf R-kvk-nf) gegn N-x-x M. E-x-x C-x-x (J-kvk-nf S-kvk-nf hdl.), sem tekið var til dóms að aflokinni aðalmeðferð hinn 11. september sl.

Málið er höfðað með ákæru ríkissaksóknara, dagsettri 22. júlí sl. á hendur ákærðu, N-x-x M. E-x-x C-x-x, kennitala [...], Álafossvegi 23, Mosfellsbæ, „fyrir brot gegn valdstjórninni með því að hafa, að kvöldi mánudagsins 4. júní 2012, utan dyra við [...], Kópavogi, hrækt í tvígang í andlit lögreglumannsins A, sem þar var við skyldustörf að hafa afskipti af ákærðu.

Telst þetta varða við 1. mgr. 106. gr. almennra hegningarlaga nr. 19/1940.

Þess er krafist að ákærða verði dæmd til refsingar og til greiðslu alls sakarkostnaðar.“

Málavextir

Mánudaginn 4. júní 2012 var lögregla kölluð að [...] í Kópavogi út af erjum foreldra vegna barns. Samkvæmt staðfestri skýrslu A lögreglumanns var fólkið utandyra þegar að var komið. Faðirinn sat undir stýri í bílnum, móðirin stóð við framdyrnar hinum megin en barnið var grátandi í aftursætinu. Var móðirin mjög æst og ekki tauti við hana komandi. Að lokum var hún færð með valdi frá bílnum en hún fór þá aftur að bíldyrunum. Var hún þá handtekin. Samkvæmt skýrslunni brást hún illa við handtökunni og hrækti hún tvisvar í andlit lögreglumanninum, A.

Fram er komið í málinu að lögreglumaðurinn leitaði sér ekki læknishjálpar vegna þessa atviks.

Ákærða gaf skýrslu hjá lögreglu og neitaði því að hafa hrækt á lögreglumanninn. Aftur á móti sagðist hún hafa hrækt út í loftið fram fyrir sig en þá hefði lögreglumaðurinn staðið fyrir aftan hana og haldið höndum hennar aftur fyrir bak.

Aðalmeðferð málsins.

Ákærða neitar sök. Hún kveðst hafa hrækt frá sér út í loftið og einnig niður á við þegar hún var í tökum lögreglumannsins, sem hélt henni með hendurnar fyrir aftan bak.

A lögreglumaður hefur sagt að þegar hann hafði ákærðu í tökum við bílinn, hafi hún náð að snúa upp á sig og hrækja tvisvar í andlit honum.

B, lögreglumaður hefur skýrt frá því að ákærða hafi hrækt tvisvar á hinn lögreglumanninn, í annað skiptið í andlit honum en ekki muni hann að segja hvar hinn hrákinn lenti.

C, fyrrverandi eiginmaður ákærðu og faðir barnsins, hefur komið fyrir dóm. Hann kveðst ekki hafa séð ákærðu hrækja á lögreglumanninn. Hann segir hins vegar, aðspurður, að hann hafi séð ákærðu hreyfa höfuðið eins og til að hrækja en hann kveðst þá hafa séð á hnakkann á henni.

Niðurstaða

Ákærða hefur frá upphafi neitað sök og ekki nýtur við sýnilegra sönnunargagna í málinu. Aftur á móti bera tveir lögreglumenn um að ákærða hafi hrækt tvisvar. Segir sá sem fyrir varð að hann hafi fengið báða hrákana framan í sig en hinn segist hafa séð annan þeirra fara í andlit félaga síns. Framburður lögreglumannanna hefur stuðning af vætti C. Sannað þykir með þessu að ákærða hafi hrækt einu sinni í andlit A lögreglumanni en gegn neitun hennar þykir vera ósannað að hún hafi gert það tvisvar og ber að sýkna hana af ákærunni að því leyti. Telst ákærða hafa brotið gegn 1. mgr. 106. gr. almennra hegningarlaga.

Þykir refsing ákærðu hæfilega ákveðin fangelsi í 30 daga. Rétt er að fresta refsingu þessari og ákveða að hún falli niður að liðnu einu ári frá dómsuppsögu að telja, haldi ákærða almennt skilorð 57. gr. almennra hegningarlaga nr. 19, 1940.

Dæma ákærðu til þess að greiða verjanda ákærðu, J-kvk-þgf S-kvk-þgf hdl., 100.000 krónur í málsvarnarlaun en að verjandanum verði, eftir málsúrslitunum, greidd 50.000 króna málsvarnarlaun úr ríkissjóði. Dæmast málsvarnarlaunin að meðtöldum virðisaukaskatti.

DÓMSORÐ:

Ákærða í máli þessu, N-x-x M. E-x-x C-x-x, sæti fangelsi í 30 daga. Refsingunni er frestað og fellur hún niður að liðnu einu ári frá dómsuppsögu að telja, haldi ákærða almennt skilorð 57. gr. almennra hegningarlaga nr. 19, 1940.

Ákærða greiði verjanda sínum, J-kvk-þgf S-kvk-þgf hdl., 100.000 krónur í málsvarnarlaun en úr ríkissjóði greiðist verjandanum 50.000 króna málsvarnarlaun.

P-kk-nf G-kk-nf